Rae Kultuurikeskus 21
Me elagu, me eee-laaa-guu!
Kui inimese üks aasta teeb koera puhul seitse siis ühte kultuuriaastat ei oskagi kohe täpselt sellisesse perspektiivi panna. Mõne sündmuse ettevalmistus ja tantsu – või laulukavade planeerimine ning selgeks õppimine algab praktiliselt aasta enne kui oodatud sündmus toimuma saab ja samas tuleb tihti ette sündmusi, mis jõuavad kultuurisõprade meelt lahutama ka vaid napi nädalase ettevalmistusega. Kultuur laiemas tähenduses on nagu elu ise, täis ootamatuid pöördeid ja vaatenurki, sügavust ja pealiskaudsust, siirast rõõmu või raskemeelseid tardumise hetki.
Vaatamata keerulistele aegadele on Rae Kultuurikeskus jõudnud oma 21.sünnipäeva tähistamiseni ja sel puhul astuvad 19.veebruaril, algusega kell 18.00 Rae Kultuurikeskuse lavale tuntud ja armastatud artistid Jaan Elgula, Erich Krieger, Leis ja ansambel Suured Tüdrukud! Plaate keerutab DJ Tommyboy ja piletit ei küsi me kelleltki!
Sündmus FB : https://www.facebook.com/events/470898767829328/